Waarlik een | ToekomsVenster
by Kariné Joubert | Jun 17, 2020 | Blog | 0 comments
Aangesien julle die troos in Christus ondervind het, die aansporing deur die liefde, die gemeenskap deur die Gees, die innige meegevoel en meelewing –
Paulus se oproep tot eensgesindheid in en onder die gemeente van Christus kom nie in 'n lugleegte nie. Dit word sterk gemotiveer en groei as't ware uit dit wat God in Christus gegee en gedoen het en dit wat Christene en gemeentes aan eie lyf gevoel en beleef het. Die troos van Christus, die aansporing deur die liefde, die gemeenskap deur die Gees , die innige gevoel en meelewing.
Die Boodskap vertaal dit so:
2 Moenie gedurig met mekaar stry en baklei nie. Konsentreer liewer op die dinge waaroor julle saamstem. Wees lojaal teenoor mekaar. Voel saam, streef saam, doen saam. As julle dit doen, sal julle my regtig baie bly maak.
Die kerk het ongelukkig die streek dat hy of sy gedurig aan`t strye is. Daarmee sê ek nie dat daar nie verskil van mening mag wees nie. Dit lê op die weg van menswees dat ons dikwels verskillende benaderings tot 'n saak het en van mekaar verskil. Ons mag verskillende interpretasies hê oor sekere Skrifwaarhede en selfs ernstig voel daaroor. Inderdaad. Ons is ook in Paulus se woorde beskermers van die waarheid. 1 Tim 3:15.. Maar 'n eindelose gestry oor dinge wat meestal met die hart van die Evangelie min te doen het strek die Here nie tot eer nie. Dit geld ook vir die verkeer tussen individuele Christene.